ט' בניסן

פרשת בר המצוה של ילד שנולד ט' בניסן היא ברוב מהשנים הפשוטות פרשת צו, אך בשנים פשוטות מקביעות (הכז) פרשת בר המצוה תהיה חול המועד פסח. בשנים מעוברות, פרשת בר המצווה, בשנים מקביעות (בחה, זחג, זשה) היא פרשת מצורע, בשנים מקביעות (גחז וגכז) פרשת בר המצוה תהיה חול המועד פסח, בשנים מקביעות (החא והשג) פרשת בר המצווה תהיה פרשת אחרי מות

חגים ומועדים
 קורבן אבידן בן גדעוני נשיא שבט בנימין

אירועים היסטוריים
 ה'קפ"א – פרעות ביהודי וינר נוישטאדט
 ה'תרי"ט – עלילת הדם בגאלאץ: בגאלאץ מופצת עלילת דם ומתפרצות פרעות כנגד יהודי העיר
 ה'תרס"ג – פורצות פרעות קישינב
 ה'תש"ח – מלחמת העצמאות: נפתח מבצע אברהם

נולדו
 ה'תרפ"ד – דן בן אמוץ, סופר, עיתונאי, תסריטאי ושחקן קולנוע ישראלי (נפטר ה'תש"ן)
 ה'תרצ"ד – דוב ברל ויין, סופר אמריקאי, מרצה בכיר, ורב של בית כנסת הנשיא בשכונת רחביה בירושלים

נפטרו
 ה'קפ"א – הרב אהרן בלומלין, רבו של בעל תרומת הדשן, נרצח בפרעות בנוישטאדט
 ה'שצ"ז – הרב יוסף יוזפא האן נוירלינגן, פוסק הלכה מחכמי פרנקפורט דמיין, מחבר "יוסף אומץ"
 ה'תשכ"ט – הרב אריה לוין, רב האסירים (נולד בה'תרמ"ה)
 ה'תשל"ב – הרב חיים מאיר הגר, ידוע גם כ"אמרי חיים", האדמו"ר מוויז'ניץ, ממנהיגי היהדות החרדית, חבר מועצת גדולי התורה של אגודת ישראל וממנווטי דרכה (נולד בה'תרמ"ח)
 ה'תשל"ו – הרב משה אוירבך, היסטוריון ומחנך, מראשי אגודת ישראל ותנועת עזרא וממייסדי החינוך הדתי המודרני בארץ ישראל (נולד בה'תרמ"א)
 ה'תשמ"ג – שאול ליברמן, חוקר התוספתא ומגדולי חוקרי התלמוד, מראשי בית המדרש לרבנים באמריקה וחתן פרס ישראל

 ח' בניסן – י' בניסן
 ניסן

ז ט
ז ט